Mámoa de Xirazga

A mámoa de Xirazga é un monumento megalítico situado na carballeira de Santo Domingo, na parroquia de Xirazga do concello de Beariz, pertencente á provincia galega de Ourense. 

Considerada como a mámoa mellor coidada da Comarca do Carballiño, sinalizouse e limpouse no ano 2003. 

 Descrición 
Túmulo de pedras e terra con cráteres de violación duns 7 metros de diámetro e uns 150 centímetros de profundidade que pode chegar ao paleochan da mámoa. 

Presenta dous cantos in situ e dous desprazados. 

Podería ter tamén unha posible cámara poligonal cun corredor para o seu acceso.

Ten unha superficie de 269 metros cadrados e unha altura de 195 centímetros.

 Notas 

Categoría:Mámoas
Categoría:Sitios arqueolóxicos de Galicia